छेड़छाड़ की रंजिश के चलते हुई हत्या मामले में पांच आरोपी काबू, न्यायिक हिरासत में भेजे - Amar Ujala Hindi News
Hindi News › Haryana › Fatehabad › छेड़छाड़ की रंजिश के चलते हुई हत्या मामले में पांच आरोपी काबू, न्यायिक हिरासत में भेजे
{"_id":"5932bac04f1c1b48048b457d","slug":"149649684311-fatehabad-news","type":"story","status":"publish","title_hn":"\u091b\u0947\u0921\u093c\u091b\u093e\u0921\u093c \u0915\u0940 \u0930\u0902\u091c\u093f\u0936 \u0915\u0947 \u091a\u0932\u0924\u0947 \u0939\u0941\u0908 \u0939\u0924\u094d\u092f\u093e \u092e\u093e\u092e\u0932\u0947 \u092e\u0947\u0902 \u092a\u093e\u0902\u091a \u0906\u0930\u094b\u092a\u0940 \u0915\u093e\u092c\u0942, \u0928\u094d\u092f\u093e\u092f\u093f\u0915 \u0939\u093f\u0930\u093e\u0938\u0924 \u092e\u0947\u0902 \u092d\u0947\u091c\u0947","category":{"title":"Crime","title_hn":"\u0915\u094d\u0930\u093e\u0907\u092e ","slug":"crime"}}
छेड़छाड़ की रंजिश के चलते हुई हत्या मामले में पांच आरोपी काबू, न्यायिक हिरासत में भेजे
Rohtak Bureau Updated Sat, 03 Jun 2017 07:03 PM IST
बुढलाढा कॉलोनी में युवती से छेड़छाड़ पर मामला दर्ज होने की रंजिश के चलते गुरदयाल सिंह की हत्या मामले में पुलिस ने पांच आरोपियों को गिरफ्तार किया है। शनिवार को पुलिस ने डांगरा रोड स्थित न्यायालय में पेश किया गया। जहां से उन्हें न्यायिक हिरासत में भेज दिया गया। बाकि तीन आरोपियों की गिरफ्तारी के लिए पुलिस की टीमें छापेमारी कर रही हैं तथा पुलिस शीघ्र गिरफ्तार करने की बात कर रही है। पकड़े गए आरोपियों में जसपाल, दारा, बिट्टू, गुरप्रीत, मिता शामिल हैं।
गौरतलब है कि बुढलाढ़ा कॉलोनी निवासी मृतक 65 वर्षीय गुरदयाल के बेटे प्रवीन ने पुलिस को दी शिकायत में बताया था कि 31 मई को बुधवार की रात उसके पड़ोसियों ने छेड़छाड़ के मामले से जुड़ी पुरानी रंजिश के चलते पहले उसके भांजा-भांजी से मारपीट की और इसके बाद बहनोई से मारपीट की थी। प्रवीन ने आरोप लगाया था कि इसके बाद पुलिसकर्मियों के सामने ही आरोपियों ने उन पर पथराव शुरू कर दिया था जिसमें गंभीर रूप से घायल हुए उसके पिता गुरदयाल सिंह ने बाद में अस्पताल में दम तोड़ दिया था। पुलिस ने इस मामले में कुल आठ लोगों के खिलाफ हत्या का मामला दर्ज किया था, जिसमें से पांच आरोपियों को कालोनी से ही पुलिस ने काबू कर लिया।
क्या कहते है एसएचओ
थाना शहर प्रभारी रणधीर सिंह ने बताया कि मृतक के बेटे प्रवीण की शिकायत पर आठ लोगों पर नामजद मुकदमा दर्ज किया था। पुलिस ने मामले में 5 आरोपी जसपाल, दारा, बिट्टू, गुरप्रीत, मिता को काबू कर लिया है तथा बाकि आरोपियों की गिरफ्तारी को लेकर कार्रवाई की जा रही है।
छेड़छाड़ की रंजिश में हुई हत्या मामले में पांच आरोपी काबू, जेल
बाकी तीन आरोपियों के लिए छापेमारी में जुटी पुलिस
31 मई की रात को हुए झगड़े में हुई थी गुरदयाल की मौत
03एफटीबीपी16 : टोहाना में हत्या के आरोपियों को पेश करने के लिए ले जाती हुई पुलिस।